సుమంత్ కు పుట్టినరోజు శుభాకాంక్షలు
అక్కినేని ఇంటి నుండి వచ్చిన మరో నటుడు సుమంత్. అక్కినేని ప్రభావం తన మీద పడకుండా జాగ్రత్తగా సినిమాలు చేసుకుంటూ వెళ్ళిన ఆయన దాదాపు 25 చిత్రాలను పూర్తి చేసుకున్నారు. 'ప్రేమ కథ'తో మొదలైన ఆయన ప్రయాణంలో ఎన్నో ఎత్తు పల్లాలను చూసారు. ఒక పక్క 'సత్యం' లాంటి క్లాస్స్ క్యారెక్టర్ చేస్తూనే మరోపక్క 'గౌరీ' లాంటి మాస్ క్యారెక్టర్ కూడా చేసారు. శేఖర్ కమ్ముల తెరకెక్కించిన 'గోదావరి' చిత్రం ఆయన కెరీర్ లో ఒక మైలు రాయి. ఆయన్ని నటుడిగా ఒకేసారి ఎన్నో మెట్లు ఎక్కించింది ఈ చిత్రం. 2011, మోహన్ కృష్ణ ఇంద్రగంటి దర్శకత్వంలో వచ్చిన 'గోల్కొండ హై స్కూల్' చక్కటి విజయం సాధిస్తూ విమర్శకుల ప్రసంసలు అందుకుంది. ఆ చిత్రం తర్వాత దాదాపు 3 ఏళ్ల వరకూ ఆయన్నుండి సినిమాలు రాలేదు. ఆ తర్వాత వచ్చిన రెండు చిత్రాలు పెద్దగా ఆడలేదు. 2017లో గౌతమ్ తిన్ననూరి దర్శకత్వంలో తెరకెక్కిన 'మళ్ళీరావా' చిత్రంతో మళ్ళీ ఫామ్ లోకి వచ్చారు. ఆ తర్వాత వచ్చిన సుబ్రహ్మణ్యపురం, ఇదం జగత్ ఆశించిన ఫలితాల్ని ఇవ్వలేదు. ప్రస్తుతం ఆయన నటించిన 'కపటధారి' చిత్రం విడుదలకు సిద్దంగా ఉంది. ఈ చిత్రం మంచి విజయం సాధించాలని, ఆయన మరిన్ని మంచి పాత్రలు చేయాలని కోరుకుంటూ ఆయనకు మీడియా9 నుండి పుట్టినరోజు శుభాకాంక్షలు తెలియజేస్తున్నాం.
sumant ku puttinaroju subhaakaankshalu
akkineni inti nundi vachina maro natudu sumant. akkineni prabhaavam tana meeda padakunda jaagrattagaa cinimaalu chesukuntu vellina aayana daadaapu 25 chitraalanu puurti chesukunnaru. 'prema katha'thoo modalaina aayana prayaanamlo enno ettu pallaalanu chusaru. oka pakka 'satyam' lanti class carrector chestune maropakka 'gauri' lanti mas carrector kuudaa chesaru. shekhar kammula terakekkinchina 'godavari' chitram aayana kereer loo oka mailu raayi. aayanni natudigaa okesari enno metlu ekkinchindi ee chitram. 2011, mohan krishna indraganti darsakatvamlo vachina 'golkonda hai scool' chakkati vijayam saadhistuu vimarsakula prasamsalu andukundi. aa chitram tarvaata daadaapu 3 ella varakuu aayannundi cinimaalu raledu. aa tarvaata vachina rendu chitraalu peddagaa aadaledu. 2017loo gautam tinnanuri darsakatvamlo terakekkina 'mallirava' chitramtho mallee fam loki vachaaru. aa tarvaata vachina subrahmanyapuram, idam jagat aasinchina phalitaalni ivvaledu. prastutam aayana natinchina 'kapatadhari' chitram vidudalaku siddamgaa undi. ee chitram manchi vijayam saadhinchaalani, aayana marinni manchi paatralu cheyalani korukuntu aayanaku media9 nundi puttinaroju subhaakaankshalu teliyajestunnam.